CELEX: 62008TN0300
Language: bg
Date: 2008-08-01 00:00:00
Title: Дело T-300/08: Жалба, подадена на 1 август 2008 г. — Hoo Hing/СХВП — Tresplain Investments (Golden Elephant Brand)

27.9.2008   
            
            
               BG
            
            
               Официален вестник на Европейския съюз
            
            
               C 247/21
            
         Жалба, подадена на 1 август 2008 г. — Hoo Hing/СХВП — Tresplain Investments (Golden Elephant Brand)
   (Дело T-300/08)
   (2008/C 247/41)
   Език на жалбата: английски
   Страни
   
      Жалбоподател: Hoo Hing Holdings Ltd (Romford, Обединено кралство) (представител: M. Edenborough, Barrister)
   
      Ответник: Служба за хармонизация във вътрешния пазар (марки и дизайни)
   
      Друга страна в процедурата пред апелативния състав: Tresplain Investments Ltd (Хонг Конг, Китай)
   Искания на жалбоподателя
   
               —
            
            
               да се отмени Решение на първи апелативен състав на Службата за хармонизация във вътрешния пазар (марки и дизайни) от 7 май 2008 година по преписка № R 889/2007-1 доколкото с него се обявява, че основанието за оспорване във връзка с член 51, параграф 1, буква а) от Регламент № 40/94 на Съвета е недопустимо,
            
         
               —
            
            
               при условията на евентуалност, да се измени Решение на първи апелативен състав на СХВП от 7 май 2008 година по преписка № R 889/2007-1 така, че основанието за оспорване във връзка с член 51, параграф 1, буква а) от Регламент № 40/94 на Съвета да бъде прието за допустимо и основателно,
            
         
               —
            
            
               да се измени Решение на първи апелативен състав на СХВП от 7 май 2008 година по преписка № R 889/2007-1 така, че основанието за оспорване във връзка с член 51, параграф 1, буква б) от Регламент № 40/94 на Съвета да бъде прието за допустимо и основателно,
            
         
               —
            
            
               ако решението на първи апелативен състав на СХВП от 7 май 2008 година по преписка R 889/2007-1 бъде изменено в съответствие с поисканото, същото решение да се измени допълнително така, че марка на Общността № 241 810 да бъде обявена за недействителна на едното или евентуално и на двете допълнителни основания, или
            
         
               —
            
            
               да се разпореди на другата страна в процедурата пред апелативния състав да заплати съдебните разноски. При условията на евентуалност — да се разпореди СХВП и другата страна в процедурата пред апелативния състав да заплатят солидарно съдебните разноски.
            
         Правни основания и основни доводи
   
      Регистрирана марка на Общността, предмет на искане за обявяване на недействителност: Фигуративна марка „Golden Elephant Brand“ за стоки и услуги по клас 30 — регистрация на марка на Общността № 241 810
   
      Притежател на марката на Общността: Другата страна в процедурата пред апелативния състав
   
      Страна, която иска обявяване на недействителността на марката на Общността: Жалбоподателят
   
      Право върху марката на страната, която иска обявяване на недействителността: Нерегистрираната фигуративна марка „GOLDEN ELEPHANT“, която се използва в Обединеното кралство.
   
      Решение на отдела по заличаването: Отхвърляне на искането за обявяване на недействителност
   
      Решение на апелативния състав: Отмяна на решението на отдела по заличаване
   
      Изложени правни основания: Апелативният състав е допуснал грешка като е приел за недопустимо твърдението, основано на член 51, параграф 1, буква а) от Регламент № 40/04 на Съвета, както и като не е обявил за допустимо и основателно възражението срещу регистрацията, основано на член 51, параграф 1, буква б) от Регламент № 40/94 на Съвета.